User:Rajkumar Prasbi

'पिता'

सपनों में सहयोग करें,

करे जो अपनी काया दान।

बच्चों की इच्छा खातिर,

बन जाता है वो भगवान।

सहे जो दुख कष्ट हजार,

पर होने ना दे बच्चों को भान।

अदम्य साहस की प्रेरणा है,

है बच्चे जिनके स्वाभिमान।

डांट भी ले और मार भी ले,

पर रखता हमेशा बच्चों का ध्यान।

बच्चों पर गुस्सा होकर भी,

रहे हमेशा उनकी सफलता का भान।

मार अपनी इच्छाओं को,

रखता सबकी इच्छाओं का मान।

समाज के हर पहलू को सिखाता,

देता बेहतर अनुभव ज्ञान।

तभी तो इस दुनिया में ना होता,

पिता से ऊंचा कोई स्थान। - राजकुमार प्रस्बी